In 1888 volg Hendrik sy vader Moses op as kaptein van die Witboois. Hendrik is die derde Witbooi wat die stam lei. Oorspronklik kom hulle vanuit die suidelike Namakwaland (Suid-Afrika), maar kort na 1850 vestig hulle hulself op versoek van Jonker Afrikaner in Namibië. Die Witbooi-Nama is veeboere en soek gras in die dorre Namibië om hul koeie te laat wei. Vanweë die skaars grasveld raak die Witbooi-Nama in oorloë betrokke met die Herero, ook veeboere.
Vanaf 1890 koloniseer Duitsland Namibië en probeer die inheemse volke aan die gesag van die Duitse keiser onderwerp. In teenstelling met ander leiers weier Hendrik Witbooi om aan die Duitsers oor te gee. In 1893 soek die Duitse kommandant Curt von Francois Witbooi op te Hornkranz in die Naukluft gebergte. Nadat Hendrik weereens weier om die sogenaamde beskermingsverdrag te teken, val Von Francois hulle aan. Die Duitsers word tot drie keer suksesvol afgeweer. Aangesien Von Francois onsuksesvol was, word hy teruggeroep na Duitsland en deur Theodor Leutwein vervang. Witbooi en Leutwein bereik later 'n gunstiger ooreenkoms en die Namas word toegelaat om hul wapens te behou.
Hendrik Witbooi: Die dagboek van Hendrik Witbooi, Kaptein van die Witbooi-Hottentotte 1884-1905. Cape Town, Van Riebeeck Society, 1929 (dbnl)
Ontsluit van "https://af.wikipedia.org/w/index.php?title=Hendrik_Witbooi&oldid=1655394"
Geboortes in 1830
Die bladsy is laas op 17 Maart 2018 om 20:42 bygewerk.